DA Den Europæiske Unions Tidende L 293/1

KOMMISSIONENS FORORDNING (EU) Nr. 1013/2010

af 10. november 2010

om gennemførelsesbestemmelser til EU's flådepolitik som fastsat i kapitel III i Rådets forordning (EF) nr. 2371/2002

(kodifikation)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 11, stk. 7, artikel 12, stk. 1, første afsnit, artikel 12, stk. 2, artikel 13, stk. 2, og artikel 14, stk. 2, og

ud fra følgende betragtninger:

(1) Kommissionens forordning (EF) nr. 1438/2003 af 12. august 2003 om gennemførelsesbestemmelser til EF’s flådepolitik som fastsat i kapitel III i Rådets forordning (EF) nr. 2371/2002 (2) er blevet ændret væsentligt ved flere lejligheder (3). Forordningen bør af klarheds- og rationaliseringshensyn kodificeres.

(2) Tilpasningen af EU-fiskerflådens kapacitet bør overvåges nøje, så den kan tilpasses til de disponible ressourcer. Med henblik herpå er der i kapitel III i forordning (EF) nr. 2371/2002 fastsat en række særlige foranstaltninger.

(3) Der bør fastsættes regler for at sikre, at medlemsstaterne gennemfører kapitel III i forordning (EF) nr. 2371/2002 korrekt under hensyntagen til alle relevante parametre for forvaltningen af flådekapaciteten udtrykt i tonnage (GT) og maskineffekt (kW), der er fastsat i nævnte forordning og i Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet (4). I denne forordning bør der tages hensyn til Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse den 1. maj 2004 og til Bulgariens og Rumæniens tiltrædelse den 1. januar 2007.

(4) Referenceniveauer for fiskerikapaciteten bør fastsættes pr. 1. januar 2003 for hver enkelt medlemsstats fiskerflåde, der er opført i bilag I, del A, med undtagelse af den flåde, der er registreret i de yderste regioner.

(5) Artikel 11 i forordning (EF) nr. 2371/2002 giver medlemsstaterne mulighed for, at genopbygge 4 % af den gennemsnitlige årlige tonnage, der er ophugget med offentlig støtte fra den 1. januar 2003 til den 31. december 2006, og 4 % af den tonnage, der er ophugget med offentlig støtte fra den 1. januar 2007.

(6) Artikel 13 i forordning (EF) nr. 2371/2002 tager højde for kravet, som nu er fastsat i artikel 25, stk. 3, litra b) og c), i Rådets forordning (EF) nr. 1198/2006 af 27. juli 2006 om Den Europæiske Fiskerifond (5), om, at den nye motor har mindst 20 % lavere maskineffekt end den gamle, som er erstattet med offentlig støtte. Dette gælder dog ikke udskiftning af motorer i forbindelse med kystfiskeri af mindre omfang, jf. definitionen i forordning (EF) nr. 1198/2006.

(7) Der bør fastsættes regler for justering af referenceniveauerne for at tage hensyn til artikel 11, stk. 4, 5 og 6, og — af hensyn til gennemskueligheden — artikel 13, stk. 1, litra b), nr. ii), i forordning (EF) nr. 2371/2002 og til ommålingen af EU-fiskerflåden. Når alle fiskefartøjer er opmålt, bør tilpasningsreglen bibeholdes af hensyn til en streng anvendelse af tilgangs-/afgangsordningen målt på tonnage.

(8) Anmodninger, som de medlemsstater, der er opført i bilag I, del A, forelagde Kommissionen inden den 31. december 2002 om forøgelse af deres mål i det fjerde flerårige udviklingsprogram (FUP IV) i henhold til artikel 6, stk. 2, i forordning (EF) nr. 2792/1999, og artikel 3 og artikel 4, stk. 2, i Rådets beslutning 97/413/EF (6), bør tages i betragtning, når det er relevant for bestemmelsen af referenceniveauerne.

(9) Der bør fastsættes en beregningsmetode for at kunne vurdere, om medlemsstaterne forvalter tilgange til og afgange fra deres fiskerflåde i overensstemmelse med forordning (EF) nr. 2371/2002.

(10) Undtagelsen fra tilgangs-/afgangsordningen for de fartøjer, som tilgik flåden fra den 1. januar 2003 eller fra tiltrædelsesdatoen for landene opført i bilag I, del B, bør tage hensyn til administrative afgørelser, der er vedtaget henholdsvis inden den 1. januar 2003 eller inden tiltrædelsesdatoen. Ved beregningen af flådens samlede fiskerikapacitet pr. 1. januar 2003 bør tilgange til flåden af fartøjer, som der blev truffet en sådan administrativ afgørelse om, have særbehandling under forudsætning af, at disse fartøjer senest er tilgået flåden fem år efter datoen for den pågældende medlemsstats administrative afgørelse.

(11) Der bør fastsættes gennemførelsesbestemmelser for medlemsstaternes afgørelser om støtteberettigelsen af moderniseringsarbejder til forbedring af sikkerheden, arbejdsforholdene, produktkvaliteten og hygiejnen om bord på fartøjer som omhandlet i artikel 11, stk. 5, i forordning (EF) nr. 2371/2002 for at sikre en gennemskuelig vurdering og lige behandling af anmodningerne og samtidig forhindre enhver stigning i fiskeriindsatsen som følge af sådanne arbejder.

(12) Udvidelser af lukkede rum over hoveddækket indvirker ikke på tonnagen, når der er tale om fartøjer med en længde overalt på under 15 m, jf. Rådets forordning (EØF) nr. 2930/86 af 22. september 1986 om definition af fiskerfartøjers karakteristika (7). Modernisering af disse fartøjer over hoveddækket medtages derfor ikke ved en tilpasning af referenceniveauerne i overensstemmelse med artikel 11, stk. 5, i forordning (EF) nr. 2371/2002.

(13) Medlemsstaterne bør kunne indrømme nye eller bestående fartøjer en begrænset tonnageforøgelse for at forbedre sikkerheden, arbejdsvilkårene, hygiejnen og produktkvaliteten om bord, forudsat at det ikke øger fartøjernes evne til at fange fisk, og at der gives fortrinsret til kystfiskeri af mindre omfang, jf. artikel 26 i forordning (EF) nr. 1198/2006. Forøgelsen bør være afhængig af, hvilken indsats de har gjort for at justere fiskerikapaciteten med offentlig støtte fra den 1. januar 2003 eller den 1. maj 2004 til den 31. december 2006 og fra den 1. januar 2007 og frem.

(14) Der bør fastsættes gennemførelsesbestemmelser, der sikrer, at der foreligger klare regler og procedurer for, hvordan medlemsstaterne fremsender data til EU-fiskerflåderegistret, og der er behov for nye valideringsregler for at garantere sådanne datas kvalitet og pålidelighed.

(15) Årsrapporterne og Kommissionens oversigt herover, jf. artikel 14 i forordning (EF) nr. 2371/2002, bør give et klart billede af ligevægten mellem flådens fiskerikapacitet og fiskerimulighederne.

(16) Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —

VEDTAGET DENNE FORORDNING:

KAPITEL I

ANVENDELSESOMRÅDE OG DEFINITIONER

Artikel 1

Anvendelsesområde

Denne forordning fastsætter gennemførelsesbestemmelser til kapitel III i forordning (EF) nr. 2371/2002. Forordningen finder anvendelse på EU-fiskerfartøjers fiskerikapacitet med undtagelse af fartøjer, der:

a) udelukkende anvendes inden for akvakultur, som defineret i artikel 3, litra d), i forordning (EF) nr. 1198/2006, eller

b) er registreret i Frankrigs, Portugals eller Spaniens yderste regioner, som opført i traktatens artikel 355, nr. 1.

Artikel 2

Definitioner

I denne forordning forstås ved:

1) »GTa1« eller »den samlede tonnage for fartøjer, der er fragået flåden med offentlig støtte ydet mellem den 1. januar 2003 og den 31. december 2006«: den flådetonnage, der udtages med offentlig støtte mellem den 1. januar 2003 og den 31. december 2006. I beregningsformlen for referenceniveauet for tonnage i artikel 4 indgår denne værdi kun med den kapacitetsmængde, som går ud over den tonnagereduktion, der er nødvendig for at overholde referenceniveauerne i henhold til artikel 12, stk. 1, i forordning (EF) nr. 2371/2002.

For de medlemsstater, der er opført i bilag I, del B, forstås ved »GTa1« eller »den samlede tonnage for fartøjer, der er fragået flåden med offentlig støtte ydet mellem den 1. januar 2003 og den 31. december 2006«: den samlede tonnage for fartøjer, som er fragået flåden med offentlig støtte mellem den 1. januar 2003 og den 31. december 2006.

2) »GTS« eller »de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002«: de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002 og registreret inden den dato, for hvilken GTt er beregnet.

3) »GTa2« eller »den samlede tonnage for fartøjer, der er fragået flåden med offentlig støtte ydet efter den 31. december 2006«: den samlede tonnage for fartøjer, som er fragået flåden med offentlig støtte mellem den 1. januar 2007 og den dato, for hvilken GTt er beregnet. I beregningsformlen for referenceniveauet for tonnage i artikel 4 indgår denne værdi kun med den kapacitetsmængde, som går ud over den tonnagereduktion, der er nødvendig for at overholde referenceniveauerne i henhold til artikel 12, stk. 1, i forordning (EF) nr. 2371/2002.

4) »GT100« eller »den samlede tonnage for fartøjer på over 100 GT, der tilgår flåden med offentlig støtte ydet efter den 31. december 2002«: den samlede tonnage for fartøjer på over 100 GT, som er tilgået flåden mellem den 1. januar 2003 og den dato, for hvilken GTt er beregnet, og med henblik på hvilken den pågældende medlemsstat har truffet en administrativ afgørelse om at yde støtte efter den 31. december 2002.

For de medlemsstater, der er opført i bilag I, del B, forstås ved »GT100« eller »den samlede tonnage for fartøjer på over 100 GT, der tilgår flåden med offentlig støtte ydet efter den 31. december 2002«: den samlede tonnage for fartøjer på over 100 GT, som er tilgået flåden mellem den 1. maj 2004 og den dato, for hvilken GTt er beregnet, og med henblik på hvilken den pågældende medlemsstat har truffet en administrativ afgørelse om at yde støtte efter den 30. april 2004.

5) »kWa« eller »den samlede maskineffekt for fartøjer, der er fragået flåden med offentlig støtte ydet efter den 31. december 2002«: den samlede maskineffekt for fartøjer, som er fragået flåden med offentlig støtte mellem den 1. januar 2003 og den dato, for hvilken kWt er beregnet. I beregningsformlen for referenceniveauet for maskineffekt i artikel 4 indgår denne værdi kun med den kapacitetsmængde, som går ud over den maskineffektreduktion, der er nødvendig for at overholde referenceniveauerne i henhold til artikel 12, stk. 1, i forordning (EF) nr. 2371/2002.

For de medlemsstater, der er opført i bilag I, del B, forstås ved »kWa« eller »den samlede maskineffekt for fartøjer, der er fragået flåden med offentlig støtte ydet efter den 31. december 2002«: den samlede maskineffekt for fartøjer, som er fragået flåden med offentlig støtte mellem den 1. maj 2004 og den dato, for hvilken kWt er beregnet.

6) »kW100« eller »den samlede maskineffekt for fartøjer på over 100 GT, der tilgår flåden med offentlig støtte ydet efter den 31. december 2002«: den samlede maskineffekt for fartøjer på over 100 GT, der er tilgået flåden mellem den 1. januar 2003 og den dato, for hvilken kWt er beregnet, og med henblik på hvilken den pågældende medlemsstat har truffet en administrativ afgørelse om at yde støtte efter den 31. december 2002.

For de medlemsstater, der er opført i bilag I, del B, forstås ved »kW100« eller »den samlede maskineffekt for fartøjer på over 100 GT, der tilgår flåden med offentlig støtte ydet efter den 31. december 2002«: den samlede maskineffekt for fartøjer på over 100 GT, der er tilgået flåden mellem den 1. maj 2004 og den dato, for hvilken kWt er beregnet, og med henblik på hvilken den pågældende medlemsstat har truffet en administrativ afgørelse om at yde støtte efter den 30. april 2004.

7) »GTt«: flådens samlede tonnage beregnet på et tidspunkt efter den 1. januar 2003.

8) »Δ(GT-GRT)« eller »resultatet af ommålingen af flåden«: forskellen mellem flåden samlede kapacitet i tonnage den 1. januar 2003 og den samme værdi, der fremkommer, når ommålingen af flåden i GT er afsluttet i henhold til forordning (EØF) nr. 2930/86.

9) »kWt«: flådens samlede maskineffekt beregnet på et tidspunkt efter den 1. januar 2003.

10) »hoveddæk«: øverste dæk som defineret i den internationale konvention om måling af skibe, 1969.

11) »kWr« eller »den samlede maskineffekt af motorer, der udskiftes med offentlig støtte på betingelse af en effektreduktion«: den samlede maskineffekt af motorer, der udskiftes med offentlig støtte efter den 31. december 2006 i henhold til bestemmelserne i artikel 25, stk. 3, litra b) og c), i forordning (EF) nr. 1198/2006.

KAPITEL II

REFERENCENIVEAUER FOR FISKERFLÅDER

Artikel 3

Fastsættelse af referenceniveauer

For hver medlemsstat, der er opført i bilag I, del A, er referenceniveauerne i tonnage (GT) og maskineffekt (kW) pr. 1. januar 2003, som omhandlet i artikel 12 i forordning (EF) nr. 2371/2002, bortset fra referenceniveauerne for de yderste regioner, fastsat i forordningens bilag I, del A.

Artikel 4

Overvågning af referenceniveauer

1. For hver medlemsstat, der er opført i bilag I, del A skal referenceniveauet i tonnage på ethvert givet tidspunkt efter 1. januar 2003 (R(GT)t) være lig med det referenceniveau for den pågældende medlemsstat, som er opført i bilag I, del A, for den 1. januar 2003 (R(GT)03):

a) nedsat med: i) 99 % af den samlede tonnage for fartøjer, der er fragået flåden med offentlig støtte ydet mellem den 1. januar 2003 og den 31. december 2006 (GTa1) ii) 96 % af den samlede tonnage for fartøjer, der er fragået flåden med offentlig støtte ydet efter den 31. december 2006 (GTa2)

b) og forhøjet med de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002 (GTs).

Disse referenceniveauer bestemmes efter følgende formel:

R(GT)t = R(GT)03 – 0,99 GTa1 – 0,96 GTa2 + GTS

Når ny fiskerikapacitet tilgår flåden i overensstemmelse med bestemmelserne i artikel 13, stk. 1, litra b), nr. ii), i forordning (EF) nr. 2371/2002, nedsættes de i andet afsnit i nærværende stykke nævnte referenceniveauer med 35 % af den samlede tonnage for fartøjer på over 100 GT, der tilgår flåden med offentlig støtte ydet efter den 31. december 2002, (GT100), i overensstemmelse med følgende formel:

R(GT)t = R(GT)03 – 0,99 GTa1 – 0,96 GTa2 – 0,35 GT100 + GTS

2. For hver medlemsstat, der er opført i bilag I, del A, skal referenceniveauet i maskineffekt på ethvert givet tidspunkt efter 1. januar 2003 (R(kW)t) være lig med det referenceniveau for den pågældende medlemsstat, som er opført i bilag I, del A, pr. 1. januar 2003 (R(kW)03), nedsat med den samlede maskineffekt for fartøjer, der er fragået flåden med offentlig støtte ydet efter den 31. december 2002 (kWa), og 20 % af den samlede maskineffekt af motorer, der udskiftes med offentlig støtte på betingelse af en effektreduktion (kWr).

Disse referenceniveauer bestemmes efter følgende formel:

R(kW)t = R(kW)03 – kWa – 0,2 kWr

Når ny fiskerikapacitet tilgår flåden i overensstemmelse med bestemmelserne i artikel 13, stk. 1, litra b), nr. ii), i forordning (EF) nr. 2371/2002, nedsættes de i andet afsnit i nærværende stykke omhandlede referenceniveauer med 35 % af den samlede maskineffekt for fartøjer på over 100 GT, der tilgår flåden med offentlig støtte ydet efter den 31. december 2002, (kW100), i overensstemmelse med følgende formel:

R(kW)t = R(kW)03 – kWa – 0,2 kWr – 0,35 kW100

KAPITEL III

FORVALTNING AF TIL- OG AFGANGE

Artikel 5

Flådens fiskerikapacitet den 1. januar 2003

Undtagen for de medlemsstater, der er opført i bilag I, del B, bestemmes fiskerikapaciteten ved anvendelsen af artikel 7 i tonnage (GT03) og maskineffekt (kW03) pr. 1. januar 2003 i henhold til bilag II under hensyntagen til tilgange af fartøjer baseret på en administrativ afgørelse truffet af den pågældende medlemsstat i perioden 1. januar 1998 til 31. december 2002 efter den på det pågældende tidspunkt gældende lovgivning og navnlig i overensstemmelse med den nationale tilgangs-/afgangsordning meddelt Kommissionen i henhold til artikel 6, stk. 2, i beslutning 97/413/EF, som finder sted senest fem år efter datoen for den administrative afgørelse.

Artikel 6

Fiskerikapaciteten for de medlemsstaters flåder, der er opført i bilag I, del B, på tiltrædelsesdatoen

For de medlemsstater, der er opført i bilag I, del B, bestemmes fiskerikapaciteten ved anvendelsen af artikel 8 i tonnage (GTacc) og maskineffekt (kWacc) på tiltrædelsesdatoen i henhold til bilag III under hensyntagen til tilgange af fartøjer baseret på en administrativ afgørelse truffet af den pågældende medlemsstat op til fem år inden tiltrædelsesdatoen, og som finder sted senest fem år efter datoen for denne administrative afgørelse.

Artikel 7

Overvågning af til- og afgange

1. I henhold til artikel 13 i forordning (EF) nr. 2371/2002 sørger hver medlemsstat, der er opført i nærværende forordnings bilag I, del A, for, at fiskerikapaciteten i tonnage (GTt) til enhver tid er lig med eller mindre end fiskerikapaciteten pr. 1. januar 2003 (GT03):

a) nedsat med: i) 99 % af den samlede tonnage for fartøjer, der fragik flåden med offentlig støtte ydet mellem den 1. januar 2003 og den 31. december 2006 (GTa1) ii) 96 % af den samlede tonnage for fartøjer, der er fragået flåden med offentlig støtte ydet efter den 31. december 2006 (GTa2) iii) 35 % af den samlede tonnage for fartøjer på over 100 GT, der er tilgået flåden med offentlig støtte ydet efter den 31. december 2002 (GT100)

b) og forhøjet med: i) de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002 (GTS) ii) resultatet af ommålingen af flåden (Δ(GT-GRT)).

Disse medlemsstater sørger for, at følgende formel følges:

GTt ≤ GT03 – 0,99 GTa1 – 0,96 GTa2 – 0,35 GT100 + GTS + Δ(GT-GRT)

2. I henhold til artikel 13 i forordning (EF) nr. 2371/2002 sørger hver medlemsstat, der er opført i nærværende forordnings bilag I, del A for, at fiskerikapaciteten i maskineffekt (kWt) til enhver tid er lig med eller mindre end fiskerikapaciteten pr. 1. januar 2003 (kW03) nedsat med:

a) den samlede maskineffekt for fartøjer, der er fragået flåden med offentlig støtte ydet efter den 31. december 2002 (kWa)

b) 20 % af den samlede maskineffekt af motorer, der udskiftes med offentlig støtte på betingelse af en effektreduktion (kWr)

c) 35 % af den samlede maskineffekt for fartøjer på over 100 GT, der er tilgået flåden med offentlig støtte ydet efter den 31. december 2002 (kW100).

Disse medlemsstater sørger for, at følgende formel følges:

kWt ≤ kW03 – kWa – 0,2 kWr – 0,35 kW100

Artikel 8

Overvågning af til- og afgange i de medlemsstater der er opført i bilag I, del B

1. I henhold til artikel 13 i forordning (EF) nr. 2371/2002 sørger hver medlemsstat der er opført i nærværende forordnings bilag I, del B for, at fiskerikapaciteten i tonnage (GTt) til enhver tid er lig med eller mindre end fiskerikapaciteten på tiltrædelsesdatoen (GTacc):

a) nedsat med: i) for de medlemsstater der er opført i bilag I, del B, og som, tiltrådte Unionen den 1. maj 2004: 98,5 % af den samlede tonnage for fartøjer, der fragik flåden med offentlig støtte ydet mellem den dato og den 31. december 2006 (GTa1) ii) for hver medlemsstat, der er opført i bilag I, del B: 96 % af den samlede tonnage for fartøjer, der er fragået flåden med offentlig støtte ydet efter den 31. december 2006 (GTa2) iii) for hver medlemsstat, der er opført i bilag I, del B,: 35 % af den samlede tonnage for fartøjer på over 100 GT, der tilgår flåden med offentlig støtte ydet på eller efter tiltrædelsesdatoen (GT100)

b) og forhøjet med: i) de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002 (GTS) ii) resultatet af ommålingen af flåden (Δ(GT-GRT)).

Disse medlemsstater sørger for, at følgende formel følges:

GTt ≤ GTacc – 0,985 GTa1 – 0,96 GTa2 – 0,35 GT100 + GTS + Δ(GT-GRT)

2. I henhold til artikel 13 i forordning (EF) nr. 2371/2002 sørger hver medlemsstat, der er opført i nærværende forordnings bilag I, del B, for, at fiskerikapaciteten i maskineffekt (kWt) til enhver tid er lig med eller mindre end fiskerikapaciteten på tiltrædelsesdatoen (kWacc) nedsat med:

a) den samlede maskineffekt for fartøjer, der er fragået flåden med offentlig støtte ydet på eller efter tiltrædelsesdatoen (kWa)

b) 20 % af den samlede maskineffekt af motorer, der udskiftes med offentlig støtte på betingelse af en effektreduktion (kWr)

c) 35 % af den samlede maskineffekt for fartøjer på over 100 GT, der er tilgået flåden med offentlig støtte ydet på eller efter tiltrædelsesdatoen (kW100).

Disse medlemsstater sørger for, at følgende formel følges:

kWt ≤ kWacc – kWa – 0,2 kWr – 0,35 kW100

KAPITEL IV

FORØGELSE AF TONNAGEN FOR AT FORBEDRE SIKKERHEDEN OM BORD, ARBEJDSFORHOLDENE, HYGIEJNEN OG PRODUKTKVALITETEN

Artikel 9

Betingelser for imødekommelse af ansøgninger om tonnageforøgelse

En ansøgning om forøgelse af et fartøjs tonnage i henhold til artikel 11, stk. 5, i forordning (EF) nr. 2371/2002 kan imødekommes, hvis følgende betingelser er overholdt:

a) der er ikke allerede indrømmet en forøgelse af fartøjets tonnage i henhold til disse bestemmelser

b) fartøjet har en længde overalt på 15 m eller derover

c) fartøjets alder beregnet som forskellen mellem datoen for ansøgningens modtagelse og datoen for ibrugtagning, som defineret i artikel 6 i forordning (EØF) nr. 2930/86, er mindst fem år

d) tonnageforøgelsen er et resultat af moderniseringsarbejder, der udføres for at forbedre sikkerheden om bord, arbejdsforholdene, hygiejnen og produktkvaliteten

e) de i litra d) nævnte arbejder medfører ingen forøgelse af volumenet under hoveddækket

f) de i litra d) nævnte arbejder medfører ingen forøgelse af volumenet til opbevaring af fisk eller fangstredskaber.

Artikel 10

Medlemsstaternes ansvar

1. Medlemsstaterne vurderer ansøgningerne om tonnageforøgelse og afgør, om de kan imødekommes, i henhold til betingelserne i artikel 9.

2. Medlemsstaterne opretter et dossier for hvert fartøj, som der er truffet afgørelse om tonnageforøgelse for i henhold til artikel 11, stk. 5, i forordning (EF) nr. 2371/2002. Dossieret skal omfatte alle de tekniske oplysninger, medlemsstaten har anvendt ved vurderingen af ansøgningen. Medlemsstaterne stiller omgående disse dossierer til rådighed for Kommissionen efter anmodning herom.

KAPITEL V

DATAINDSAMLING

Artikel 11

Medlemsstaternes indsamling og fremsendelse af oplysninger til Kommissionen

1. Hver medlemsstat indsamler og forvalter oplysningerne om:

a) hver tilgang til eller afgang fra flåden

b) hver modernisering af et fartøj, der berører dets fiskerikapacitet.

2. Medlemsstaterne fremsender mindst følgende data til Kommissionen:

a) fartøjets interne nummer og navn

b) fartøjets kapacitet i GT og kW

c) fartøjets registreringshavn

d) arten af og datoen for de følgende begivenheder: i) afgang (f.eks. ophugning, eksport, overførsel til en anden medlemsstat, fællesforetagende, overførsel til en anden aktivitet) ii) tilgang (f.eks. nybygning, import, overførsel fra en anden medlemsstat, overførsel fra en anden aktivitet), eller iii) modernisering med angivelse af, om dette sker af sikkerhedsmæssige grunde i henhold til artikel 11, stk. 5, i forordning (EF) nr. 2371/2002

e) angivelse af, om der ydes offentlig støtte til begivenheden

f) hvis det er relevant, datoen for medlemsstatens administrative afgørelse om at yde støtten

g) hvis der er tale om modernisering, ændringen af maskineffekt (i kW), ændringen af tonnage (i GT) over hoveddækket og ændringen af tonnage (i GT) under hoveddækket.

KAPITEL VI

UDVEKSLING AF OPLYSNINGER OG ÅRSRAPPORT

Artikel 12

Udveksling af oplysninger

Medlemsstaterne stiller oplysninger om gennemførelsen af EU-forskrifterne for flådepolitik til rådighed for andre medlemsstater og Kommissionen, herunder følgende:

a) nationale gennemførelsesbestemmelser og instrumenter, der skal sikre overholdelsen af kapitel III i forordning (EF) nr. 2371/2002

b) administrative procedurer for flådeovervågning og oplysninger om, hvilke myndigheder der er involveret heri

c) oplysninger om flådekapacitetens udvikling, navnlig om oplægninger og fornyelser med offentlig støtte

d) planer for indskrænkning af flåden for at overholde referenceniveauerne, hvis det er relevant

e) oplysninger om flådekapacitetens udvikling i de yderste regioner i relation til overførsler af fartøjer mellem fastlandet og de yderste regioner

f) oplysninger om den indvirkning, ordninger for begrænsning af fiskeriindsatsen har på flådekapaciteten, navnlig når de indgår i en genopretningsplan eller en flerårig forvaltningsplan

g) eventuelle andre oplysninger, der findes relevante og nyttige for udvekslingen af oplysninger og bedste praksis mellem medlemsstaterne.

Artikel 13

Årsrapport

1. Hver medlemsstat sender senest den 30. april hvert år Kommissionen en rapport i elektronisk format om sine bestræbelser på at opnå en bæredygtig ligevægt mellem fiskerikapacitet og fiskerimuligheder det foregående år.

2. På grundlag af dataene i EU-fiskerflåderegistret og oplysningerne i de rapporter, der er modtaget i henhold til stk. 1, udarbejder Kommissionen en oversigt og forelægger den for Den Videnskabelige, Tekniske og Økonomiske Komité for Fiskeri og for Komitéen for Fiskeri og Akvakultur, der er oprettet i henhold til artikel 30, stk. 1, i forordning (EF) nr. 2371/2002, inden den 31. juli hvert år.

Disse to komitéer fremsender deres udtalelse til Kommissionen senest den 31. oktober.

3. Senest den 31. december hvert år sender Kommissionen oversigten vedlagt medlemsstaternes rapporter til Europa-Parlamentet og Rådet ledsaget af udtalelserne fra de i stk. 2 nævnte komitéer.

Artikel 14

Oplysninger, der skal stå i årsrapporterne

1. Rapporterne fra medlemsstaterne i henhold til artikel 13 skal mindst indeholde følgende oplysninger:

a) en beskrivelse af fiskerflåderne i relation til fiskeriet: udviklingen det foregående år, herunder for fiskerier, der er omfattet af flerårige forvaltningsplaner eller genopretningsplaner

b) indvirkningen på flådekapaciteten af ordninger for begrænsning af fiskeriindsatsen, der er vedtaget som led i flerårige forvaltnings- eller genopretningsplaner eller, hvis det er relevant, som led i nationale ordninger

c) oplysninger om overholdelsen af tilgangs-/afgangsordningen og af referenceniveauet

d) en kortfattet rapport om flådeforvaltningssystemets svage og stærke sider sammen med en plan for forbedringer og oplysninger om det generelle niveau for overholdelse af flådepolitikkens instrumenter

e) eventuelle oplysninger om ændringer af de administrative procedurer, der er relevante for forvaltningen af flåden.

2. Medlemsstaternes rapporter må højst være på ti sider.

Artikel 15

Forordning (EF) nr. 1438/2003 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag V.

Artikel 16

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 10. november 2010. På Kommissionens vegne José Manuel BARROSO Formand

(1) EFT L 358 af 31.12.2002, s. 59.

(2) EUT L 204 af 13.8.2003, s. 21.

(3) Se bilag IV.

(4) EFT L 337 af 30.12.1999, s. 10.

(5) EUT L 223 af 15.8.2006, s. 1.

(6) EFT L 175 af 3.7.1997, s. 27.

(7) EFT L 274 af 25.9.1986, s. 1.

BILAG I DEL A Referenceniveauer efter medlemsstat (1) Medlemsstat Referenceniveauer 1. januar 2003 R(GT)03 R(kW)03 Belgien 23 372 67 857 Danmark 132 706 459 526 Tyskland 84 262 175 927 Irland 88 700 244 834 Grækenland 119 910 653 497 Spanien (eksklusive den kapacitet, der var registreret på De Kanariske Øer den 31. december 2002) 728 344 1 671 739 Frankrig (eksklusive FUP IV-målene for fartøjskategorierne i de franske oversøiske departementer) 230 257 920 969 Italien 229 862 1 338 971 Nederlandene 197 599 487 809 Portugal (eksklusive FUP IV-målene for fartøjskategorierne på Azorerne og Madeira) 171 502 412 025 Finland 23 203 216 195 Sverige 51 993 261 028 Det Forenede Kongerige 286 120 1 129 194 I alt 2 367 830 8 039 571 DEL B Liste over medlemsstater, der er tiltrådt efter den 1. januar 2003 Bulgarien Tjekkiet Estland Cypern Letland Lithauen Ungarn Malta Polen Rumænien Slovenien Slovakiet (1) Referenceniveauerne kan blive ændret for at tage hensyn til fartøjer, som fandtes den 31. december 2002, men som enten ikke var omfattet af FUP IV eller ikke registreret på det tidspunkt, hvor denne oversigt blev udarbejdet.

BILAG II Regler for beregningen af fiskerikapaciteten udtrykt i tonnage (GT03) og maskineffekt (kW03) pr. 1. januar 2003 I dette bilag forstås ved: 1. »GTFR«: flådens fiskerikapacitet den 1. januar 2003 udtrykt i tonnage som beregnet på grundlag af EU-fiskerflåderegistret. 2. »GT1«: den samlede tonnage for fartøjer tilgået flåden efter den 31. december 2002 med offentlig støtte baseret på en administrativ afgørelse truffet i perioden 1. januar 1998 til 31. december 2002, for hvis vedkommende der blev oplagt en tilsvarende kapacitet uden offentlig støtte i perioden mellem den 1. januar 1998 og den 31. december 2002. 3. »GT2«: den samlede tonnage for fartøjer tilgået flåden efter den 31. december 2002 med offentlig støtte baseret på en administrativ afgørelse truffet i perioden 1. januar 2002 til 30. juni 2002 i en FUP IV-fartøjskategori, der ikke opfyldte målene, for hvis vedkommende der blev oplagt en tilsvarende kapacitet uden offentlig støtte efter den 31. december 2002. 4. »GT3«: den samlede tonnage for fartøjer tilgået flåden efter den 31. december 2002 uden offentlig støtte baseret på en administrativ afgørelse truffet i perioden 1. januar 1998 til 31. december 2002, for hvis vedkommende der blev oplagt en tilsvarende kapacitet uden offentlig støtte i perioden mellem den 1. januar 1998 og den 31. december 2002. 5. »GT4«: den samlede tonnage for fartøjer tilgået flåden efter den 31. december 2002 med offentlig støtte baseret på en administrativ afgørelse truffet i perioden 1. januar 2000 til 31.december 2001 i en FUP IV-fartøjskategori, der ikke opfyldte målene, for hvis vedkommende der er oplagt en tilsvarende kapacitet uden offentlig støtte efter den 31. december 2002. 6. »kWFR«: flådens fiskerikapacitet den 1. januar 2003 udtrykt i maskineffekt som beregnet på grundlag af EU-fiskerflåderegistret F. 7. »kW1«: den samlede maskineffekt for fartøjer tilgået flåden efter den 31. december 2002 med offentlig støtte baseret på en administrativ afgørelse truffet i perioden 1. januar 1998 til 31. december 2002, for hvis vedkommende der blev oplagt en tilsvarende kapacitet uden offentlig støtte i perioden mellem den 1. januar 1998 og den 31. december 2002. 8. »kW2«: den samlede maskineffekt for fartøjer tilgået flåden efter den 31. december 2002 med offentlig støtte baseret på en administrativ afgørelse truffet i perioden 1. januar 2002 til 30. juni 2002 i en FUP IV-fartøjskategori, der ikke opfyldte målene, for hvis vedkommende der er oplagt en tilsvarende kapacitet uden offentlig støtte efter den 31. december 2002. 9. »kW3«: den samlede maskineffekt for fartøjer tilgået flåden efter den 31. december 2002 uden offentlig støtte baseret på en administrativ afgørelse truffet i perioden 1. januar 1998 til 31. december 2002, for hvis vedkommende der er oplagt en tilsvarende kapacitet uden offentlig støtte i perioden mellem den 1. januar 1998 og den 31. december 2002. 10. »kW4«: den samlede maskineffekt for fartøjer tilgået flåden efter den 31. december 2002 med offentlig støtte baseret på en administrativ afgørelse truffet i perioden 1. januar 2000 til 31. december 2001 i en FUP IV-fartøjskategori, der ikke opfyldte målene, for hvis vedkommende der er oplagt en tilsvarende kapacitet uden offentlig støtte efter den 31. december 2002. Flådens fiskerikapacitet udtrykt i tonnage GT03 og maskineffekt kW03, som defineret i artikel 6 beregnes efter følgende formler: GT03 = GTFR + GT1 – 0,35 GT2 + GT3 – 0,30 GT4 kW03 = kWFR + kW1 – 0,35 kW2 + kW3 – 0,30 kW4

BILAG III Regler for beregningen af fiskerikapaciteten udtrykt i tonnage (GTacc) og maskineffekt (kWacc) for de medlemsstater, der er opført i bilag i, del b, på tiltrædelsesdatoen I dette bilag forstås ved: 1) »GTFR«: flådens fiskerikapacitet på tiltrædelsesdatoen udtrykt i tonnage som beregnet på grundlag af EU-fiskerflåderegistret. 2) »GT1«: den samlede tonnage for fartøjer, der er tilgået flåden efter tiltrædelsesdatoen, baseret på en administrativ afgørelse truffet op til fem år inden tiltrædelsesdatoen. 3) »kWFR«: flådens fiskerikapacitet på tiltrædelsesdatoen udtrykt i maskineffekt som beregnet på grundlag af EU-fiskerflåderegistret. 4) »kW1«: den samlede maskineffekt for fartøjer, der er tilgået flåden efter tiltrædelsesdatoen, baseret på en administrativ afgørelse truffet op til fem år inden tiltrædelsesdatoen. Flådens fiskerikapacitet udtrykt i tonnage GTacc og maskineffekt kWacc som defineret i artikel 6 beregnes efter følgende formler: GTacc = GTFR + GT1 kWacc = kWFR + kW1